Wills ois am Sunntig nöd händ welle ha (sie sind nämli scho voll  usbuechet gsi), hämmer dä Tauch-Trip uf Muiron Island uf hüt buechet gha. Det häts nöd ganz so viel Fisch zum agügsle, däfür viel meh Softkoralle. Die sind viel farbiger als die härte und viel schöner zum aluege. Bi beidne Tauchgäng hämmer au no chöne dur so chlini Tunnel dureschwümme. Will die andere wo mit ois zäme taucht händ, bim erschte so schnäll gsi sind, dass mers gar nüme gseh händ, sind dä René und ich dänn halt scho i de Mitti vom Tunnel dur es engs Loch wieder use. Mer händ ois scho chli  gwunderet, über das engä Loch. Mer händ vor luuter Fisch ebe gar nöd gseh, dass es no wiiter gange wär und hine dra en grosse Usgang gha het.